**APSTIPRINĀTS**LNA telpu nomas piedāvājumu
atlases komisijas sēdē
2020. gada 17. decembrī

**TELPU NOMAS PIEDĀVĀJUMU ATLASES
NOLIKUMS
TUKUMA ZONĀLĀ VALSTS ARHĪVA VAJADZĪBĀM**

***Identifikācijas Nr. LNA 2020/20***

Rīga, 2020

1. Latvijas Nacionālā arhīva (turpmāk tekstā – LNA) teritoriālās struktūrvienības Tukuma zonālā valsts arhīva (turpmāk tekstā – Tukuma ZVA) darbības nodrošināšanai nepieciešamā nekustamā īpašuma, turpmāk tekstā – telpu, piedāvājumu atlase tiek organizēta atbilstoši Ministru kabineta 2013.gada 29.oktobra noteikumiem Nr.1191 „*Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem*”, Latvijas Nacionālā arhīva lēmumiem un saskaņā ar Telpu nomas piedāvājumu atlases nolikumu arhīva telpām Tukumā
2. Nomas telpu piedāvājumu atlasi organizē telpu nomas piedāvājumu atlases komisija, kas izveidota ar 2020. gada 16. decembra rīkojumu Nr. LV\_LNA-1.4.2./108 „ *Par telpu nomu Tukumā un nomas objektu atlases komisiju*”, turpmāk tekstā – Komisija.
3. **Informācija par nomas objektu un minimālās (obligātās) prasības :**
	1. Nomnieks – LNA, Šķūņu iela 11, Rīga, LV-1050;
	kontaktpersona – Tukuma ZVA direktore **Iveta Arbidāne**;
	adrese – Pils iela 22, Tukums, LA-3101;
	tālrunis – 28802804;
	e-pasts – Iveta.Arbidane@arhivi.gov.lv
	2. Nomas pamatojums un nomas telpu lietošanas mērķis: LNA funkciju nodrošināšanai – dokumentu fiziskai glabāšanai un dokumentu pieejamības nodrošināšanai Tukumā.
	3. Nomas telpu vēlamā platība:
	- kopējā platība – no 200 m2 līdz 250 m2,
	- glabātavas telpa – no 150 m2 līdz 200 m2.
	4. Telpu nomas termiņš - 10 gadi.
	5. Iznomātājam par saviem finanšu līdzekļiem no nomas līguma izrietošās nomas tiesības saskaņā ar Ministru kabineta 2013. gada 29. oktobra noteikumiem Nr.1191 “*Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem*” u. c. saistošiem normatīvajiem aktiem ir jānostiprina zemesgrāmatā 60 (sešdesmit) dienu laikā pēc līguma parakstīšanas, iesniedzot attiecīgu nostiprinājuma lūgumu zemesgrāmatā. Iznomātājam pēc nomas līguma darbības beigām par saviem finanšu līdzekļiem jānodrošina šī ieraksta dzēšana no zemesgrāmatas.
	6. Nomas telpām jāatrodas Tukuma pilsētas administratīvajā teritorijā.
	7. Nomas telpām jābūt nodrošinātām ar šādiem pakalpojumiem:
		1. elektrību, nodrošinot elektroenerģijas atsevišķu uzskaiti;
		2. ūdensapgādi, kanalizāciju, apkures sistēmu, atkritumu izvešanu;
	8. Apsaimniekošanas un uzturēšanas pakalpojumu prasības:
		1. telpu apsaimniekošana un uzturēšana atbilstoši spēkā esošajiem normatīvajiem aktiem, tajā skaitā Ministru kabineta 2016. gada 19. aprīļa Nr.238 “Ugunsdrošības noteikumi” prasībām;
		2. tehniskā apsardze un ugunsdrošības trauksmes signalizācija, kas pieslēgta pie apsardzes vadības centra;
		3. saimnieciski ikdienas telpu uzturēšanas darbi, pēc Nomnieka pieprasījuma, izņemot nepieciešamos materiālus (piem., spuldžu nomaiņa, un citi līdzvērtīgi saimnieciskie darbi)
		4. pēc nepieciešamības – piegulošās teritorijas un piebrauktuves attīrīšana no gružiem, lapām, smiltīm, dubļiem; ziemas sezonā – no sniega un ledus;
		5. pēc nepieciešamības – ziemas sezonā piebrauktuves un gājēju ceļa kaisīšana ar pretslīdes līdzekļiem;
		6. pēc nepieciešamības – ziemas sezonā sniega un lāsteku tīrīšana no jumta.
	9. Nomas objektam ir jāatrodas ērti piebraucamā vietā. Pie nekustamā īpašuma, kurā atrodas nomas objekts, ir jābūt brīvi pieejamām vismaz 5 automašīnu stāvvietām ar neierobežotu stāvēšanas laiku.
	10. Vēlams, lai nomas telpas būtu izremontētas;
	11. Telpām jābūt izvietotām ne vairāk, kā divos stāvos, un jāatrodas ne augstāk, kā ēkas 2. stāvā.
	12. Jābūt iespējai nomas telpās ierīkot interneta pieslēgumu;
	13. Telpām jābūt pieejamām nomniekam bez saskaņojuma ar iznomātāju visu līguma darbības laiku.
	14. Telpām ir jābūt nodrošinātām ar ugunsdzēsības signalizācijas iekārtas sistēmu.
	15. Nomas telpām jāatbilst vai arī jābūt iespējai tās pielāgot atbilstoši 2012. gada 6. novembra Ministru kabineta noteikumu Nr. 748 „*Dokumentu un arhīvu pārvaldības noteikumi*” 8.2 daļas un 8.3 daļas tehniskajām prasībām arhīvglabātavu veidošanai un to mikroklimatam, higiēnai un aprīkojumam (telpu drošība, mikroklimats, apgaismojums, hermētiski noslēgti kontakti u.c.).
4. Persona, kura vēlas piedāvāt nomai nekustamo īpašumu (turpmāk – pretendents), iesniedz 3.1 punktā norādītajai LNA kontaktpersonai LNA Tukuma zonālajā valsts arhīvā, Pils ielā 22, Tukumā, LV-3101 **līdz 2021. gada 22. janvārim plkst 11.00.** Ja piedāvājumu sūta pa pastu, tam jābūt piegādātam norādītajā adresē līdz 2020. gada 7. novembrim plkst 11.00. Pēc norādītā termiņa saņemtie piedāvājumi netiks vērtēti. Piedāvājumu iesniedz slēgtā aploksnē, uz kuras jābūt šādai informācijai:
	1. pretendenta vārds, uzvārds vai nosaukums;
	2. pretendenta persona kods vai reģistrācijas numurs;
	3. atsauce uz LNA telpu nomas sludinājumu;
	4. norāde „Neatvērt līdz 2021. gada 22. janvārim - plkst. 11.00”.
5. **Saskaņā ar Nolikuma pielikumā Nr.2 norādīto formu piedāvājumā norāda:**
	1. fiziska persona – vārdu, uzvārdu, personas kodu, deklarētās dzīvesvietas adresi, elektroniskā pasta adresi un tālruņa numuru;
	2. juridiska persona – nosaukumu (firmu), reģistrācijas numuru, juridisko adresi, elektroniskā pasta adresi un tālruņa numuru;
	3. ja pretendentu pārstāv pilnvarota persona, tad pretendenta pilnvarotā pārstāvja vārdu, uzvārdu, personas kodu, elektroniskā pasta adresi un tālruņa numuru;
	4. nomas telpu adresi, kadastra numuru, platību un lietošanas mērķi;
	5. nomas telpu aprakstu, tai skaitā, informāciju par tehnisko stāvokli ar pievienotiem foto attēliem, telpu plānojumu un citu informāciju, kas var raksturot piedāvātās telpas;
	6. informāciju par nomas telpu piederību, pievienojot īpašuma vai lietošanas tiesību apliecinošu dokumentu kopijas, dokumenta atvasinājumu (kopiju, izrakstu, izdruku) pareizību apliecinot saskaņā ar Ministru kabineta 2000. gada 22. augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots;
	7. informāciju par Nomas telpu lietošanas tiesību aprobežojumiem, ja tādi pastāv;
	8. apliecinājumu, ka nepastāv tiesiski šķēršļi Nomas telpu iznomāšanai, pievienojot trešo personu piekrišanu nekustamā īpašuma iznomāšanai, ja tāda nepieciešama;
	9. piedāvātā nekustamā īpašuma kopējās faktiskās izmaksas iepriekšējā periodā, kas nav mazāks par 12 mēnešiem, un plānotās izmaksas nākamajam periodam, kas nav mazāks par 12 mēnešiem, tai skaitā nomas maksas apmēru, apsaimniekošanas izdevumus un komunālo pakalpojumu izmaksas, norādot maksu par vienu nomas mēnesi, kā arī veicamos kapitālieguldījumus, ja tādi ir nepieciešami. Norādītās plānotās izmaksas, izņemot izmaksas par apkuri, auksto un karsto ūdeni, kanalizāciju, elektrību un atkritumu izvešanu, iznomāšanas pretendentam ir saistošas, slēdzot līgumu ar nomnieku.
	10. nomas telpu apskates iespējamos laikus un kārtību laikā no 25.01.2021. līdz 29.01.2021.
6. Pretendents drīkst iesniegt piedāvājumu tikai par visu apjomu.
7. Pretendents nedrīkst iesniegt piedāvājuma variantus.
8. Komisija reģistrē visus saņemtos pretendentu piedāvājumus Pretendentu reģistrācijas lapā (Pielikums Nr.1).
9. Pēc piedāvājumu saņemšanas komisija izvērtē pretendentu iesniegtos piedāvājumus un, nosakot saimnieciski izdevīgāko piedāvājumu, pieņem lēmumu par atlases rezultātiem. Izvērtējot piedāvājumus, komisija ņem vērā šādus nosacījumus un tiem piešķirtās skaitliskās vērtības:

|  |  |  |  |
| --- | --- | --- | --- |
| **Nr.p.k.** | **Kritērijs** | **Apzīmējums kritērijam** | **Maksimālā vērtība** |
| 1. | Telpu funkcionālā un tehniskā atbilstība | F | 50 |
| 2. | Telpu kopējās izmaksas mēnesī | M | 50 |
| **Kopējais iespējamais punktu skaits abiem kritērijiem kopā** | **100** |

Veicot vērtēšanu, visi matemātiskajos aprēķinos iegūtie skaitļi tiks noapaļoti līdz 2 (divām) zīmēm aiz komata.

***Vērtēšanas 1.kritērijā (F***) – funkcionālā un tehniskā atbilstība – punktu skaits tiks noteikts šādi:

|  |  |
| --- | --- |
| Vērtēšanas kritērija skaidrojums | Punktu skaits |
| Telpas atbilst nomas telpu lietošanas mērķim, ir izremontētas un pielāgotas nomnieka specifiskajām prasībām (atbilst prasībām ugunsdrošībai un drošībai pret applūšanu, iespējams ievērot arhīvglabātavas prasībām atbilstošu mikroklimatu un apgaismojumu, utt.), piemērota vai atvieglota piekļūšana cilvēkiem ar īpašām vajadzībām, ērta piekļūšana ar autotransportu, telpu platība un tās sadalījums pilnībā atbilst nomnieka prasībām.  | 50 |
| Telpas atbilst nomas telpu lietošanas mērķim, ir izremontētas, bet nepieciešami pielāgojumi nomnieka specifiskajām prasībām, telpu platība un tās sadalījums daļēji atbilst nomnieka prasībām. | 35 |
| Telpas atbilst nomas telpu lietošanas mērķim, bet nepieciešams daļējs telpu remonts un pielāgojumi nomnieka specifiskajām prasībām. | 25 |
| Telpas atbilst nomas telpu lietošanas mērķim, bet nepieciešams vispārējs telpu remonts un būtiski pielāgojumi nomnieka specifiskajām vajadzībām. | 15 |
| Telpas daļēji atbilst telpu lietošanas mērķim, līdz ar to nepieciešama telpu pārbūve un būtiski pielāgojumi nomnieka specifiskajām vajadzībām. | 5 |

***Vērtēšanas 2. kritērijā (M)*** piedāvājums ar viszemākajām objekta kopējām gada izmaksām (euro) bez PVN tiek vērtēts ar maksimāli iespējamo punktu skaitu – 50 (piecdesmit) punkti. Pārējiem piedāvājumiem piešķiramie punkti tiek aprēķināti pēc formulas:

Viszemākās objekta
kopējās gada izmaksas

M = --------------------------------------------------- x 50

Pretendenta, kuram aprēķina punktu

skaitu, piedāvātā objekta kopējās gada izmaksas

 Kopvērtējums katram piedāvājumam tiks iegūts, saskaitot abos kritērijos iegūtos punktus:

**K**opvērtējums = F + M

Katrs Komisijas loceklis piedāvājumus vērtē individuāli. Kopējo punktu skaitu katram piedāvājumam aprēķina, summējot katra Komisijas locekļa piešķirtos punktus noteiktajam piedāvājumam un izdalot summu ar Komisijas locekļu skaitu, kas piedalījušies vērtēšanā. Par saimnieciski visizdevīgāko piedāvājumu Komisija atzīs to piedāvājumu, kas, apkopojot individuālos vērtējumus, ieguvis vislielāko punktu skaitu.

1. Iznomāšanas pretendenta piedāvājuma cenu kopējā summa neveidos līguma kopējo summu bez PVN.
2. Ja izvēlētais pretendents atsakās slēgt nomas līgumu, LNA ir tiesīga izbeigt atlasi bez rezultātiem vai secīgi piedāvāt nomas līgumu slēgt nākamajam pretendentam, kura pieteikums atbilst Nolikuma 6.punktā minētajiem nosacījumiem.
3. Ja uz Nomas sludinājumu neatsaucas neviens pretendents, atlasi uzskata par nenotikušu, un LNA ir tiesīga izsūtīt sludinājuma tekstu LNA izvēlētiem pretendentiem. Šādā gadījumā pretendentu nosaka sarunu ceļā, pēc iespējas ņemot vērā Nolikuma 6.punktā minētos nosacījumus.
4. Nomas līgumu ar pretendentu, kas izvēlēts piedāvājumu atlasē, noslēdz 7 (septiņu) darba dienu laikā.
5. Saskaņā ar Ministru kabineta 2013. gada 29. oktobra noteikumu Nr.1191 “*Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem*” 17. punkta nosacījumiem, LNA 10 (desmit) darbdienu laikā pēc nomas līguma noslēgšanas publicēs valsts akciju sabiedrības “Valsts nekustamie īpašumi” tīmekļa vietnē un savā LNA tīmekļa vietnē šādu informāciju: nekustamā īpašuma adrese, kadastra numurs, platība, lietošanas mērķis, iznomātājs, nomas maksas apmērs, norādot viena kvadrātmetra izmaksas mēnesī (ja apsaimniekošanas maksa ir ietverta nomas maksā, to norāda atsevišķi), nomas līguma darbības termiņš.

Nolikumam pievienoti trīs pielikumi:

Pielikums Nr.1 – Pretendentu reģistrācijas lapa (veidne)

Pielikums Nr.2 – Pretendenta iznomāšanas piedāvājums (veidne)

Pielikums Nr.3 – Nedzīvojamo telpu nomas līguma projekts

Nomas objektu piedāvājumu atlases

komisijas priekšsēdētāja \_\_\_\_\_\_\_\_\_\_\_\_\_\_\_\_\_\_\_\_\_\_\_ Iveta Arbidāne

**Pielikums Nr.1**

LNA Telpu nomas piedāvājumu atlases

nolikumam
arhīvglabātavas telpām Tukumā

ID Nr.LNA 2020/20

**Latvijas Nacionālā arhīva**

teritoriālās struktūrvienības

**Tukuma zonālā valsts arhīva**

Pils ielā 22, Tukumā, LV-3101

**PRETENDENTU REĢISTRĀCIJAS LAPA**

|  |  |  |  |  |
| --- | --- | --- | --- | --- |
| Kārtas nr. | Pieteikuma saņemšanas datums un laiks | Pretendenta vārds, uzvārds vai nosaukums | Pretendenta personas kods vai reģistrācijas numurs | Pretendenta dzīvesvietas vai juridiskā adrese |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Tukuma zonālā valsts arhīva direktore

Iveta Arbidāne .....................................................

**Pielikums Nr.2**

LNA Telpu nomas piedāvājumu atlases

nolikumam
arhīvglabātavas telpām Tukumā

ID Nr.LNA 2020/20

**PRETENDENTA IZNOMĀŠANAS PIEDĀVĀJUMS**

Es/mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta vārds, uzvārds vai nosaukums un personas kods vai reģistrācijas numurs)

piedāvājam nomāt nekustamo īpašumu Latvijas Nacionālā arhīva Alūksnes zonālā valsts arhīva vajadzībām atbilstoši LNA Telpu nomas piedāvājumu atlases nolikumam Tukuma zonālā valsts arhīva vajadzībām, identifikācijas Nr. LNA 2020/\_\_, noteiktajām minimālajām (obligātajām) prasībām saskaņā ar Nolikuma punktiem no 3.1. līdz 3.13. (ieskaitot) par šādu cenu:

|  |  |  |
| --- | --- | --- |
| **Nr.p.k.** | **Pieprasītā informācija** | **Iznomāšanas pretendenta sniegtā informācija** |
| 1. | *Fiziskas* personas vārds, uzvārds, personas kods, deklarētās dzīvesvietas adrese, elektroniskā pasta adrese un tālrunis, *juridiskas* personas nosaukums (firma), reģistrācijas numurs, juridiskā adrese, elektroniskā pasta adrese un tālruņa numurs.  |  |
| 2. | Iznomāšanas pretendenta pārstāvja vārds, uzvārds, personas kods (ja ir), elektroniskā pasta adrese un tālruņa numurs. Tiesiskais pamats pārstāvībai. |  |
| 3. | Nekustamā īpašuma adrese, kadastra numurs, kadastra apzīmējums telpu grupas numurs, platība un lietošanas mērķis, pievienojot nekustamā īpašuma atrašanās vietas aprakstu. |  |
| 4. | Nekustamā īpašuma apraksts, tai skaitā informācija par nekustamā īpašuma tehnisko stāvokli, pievienojot fotoattēlus, telpu plānojums un cita informācija, kas var raksturot piedāvāto nomas objektu[[1]](#footnote-1).  |  |
| 5. | Apliecinājums, ka nepastāv tiesiski šķēršļi nekustamā īpašuma iznomāšanai vai nodošanai apakšnomā, ja attiecināms. |  |
| 6. | Informācija par piedāvātā nekustamā īpašuma kopējām faktiskajām izmaksām iepriekšējo 12 mēnešu periodā, EUR bez PVN. | \_\_\_\_\_\_\_\_\_\_\_ EUR bez PVN |
| 7. | Informācija par piedāvātā nekustamā īpašuma kopējām *plānotajām* izmaksām[[2]](#footnote-2) *nākamajam 12[[3]](#footnote-3)**mēnešu* periodam, EUR bez PVN, tajā skaitā: | \_\_\_\_\_\_\_\_\_\_\_ EUR bez PVN |
| 7.1. | Plānotā nomas maksa par *nākamajiem 12[[4]](#footnote-4)**mēnešiem*, norādot viena kvadrātmetra izmaksas mēnesī. | plānotā nomas maksa par 1m2 mēnesī \_\_\_\_\_\_\_\_ EUR bez PVN |
| 7.2. | Plānotie apsaimniekošanas pakalpojumu izdevumi saskaņā ar Nolikuma punktos no 3.7.1. līdz 3.7.4. (ieskaitot) noteiktajām prasībām, EUR bez PVN. | plānotie apsaimniekošanas pakalpojumu izdevumi par 1m2 mēnesī \_\_\_\_\_\_\_\_EUR bez PVN |
| 7.4. | Plānotās komunālo pakalpojumu, izmaksas, EUR bez PVN.  | plānotās komunālo pakalpojumu izmaksas par 1m2 mēnesī \_\_\_\_\_\_\_\_EUR bez PVN |
| 8. | Nomas telpu apskates iespējamie laiki un kārtība laika periodāno 25.01.2021. – 29.01.2021. |  |

|  |  |
| --- | --- |
| Pretendenta nosaukums |  |
| Vārds, uzvārds, paraksts |  |
| Ieņemamais amats[[5]](#footnote-5) |  |
| Datums |  |

**Pielikums Nr.3**

LNA Telpu nomas piedāvājumu atlases

nolikumam
arhīvglabātavas telpām Tukumā

ID Nr.LNA 2020/20

**Nedzīvojamo telpu nomas līguma**

**PROJEKTS**

Rīga 2021.gada ......................

 ......................................... (*iznomātāja vārds, uzvārds vai nosaukums*), personas kods / reģistrācijas numurs ............................, dzīvesvietas / juridiskā adrese ................................... , turpmāk tekstā - ***Iznomātājs***, no vienas puses, un

 ***Latvijas Nacionālais arhīvs***, nodokļu maksātāja reģistrācijas Nr.90009476367, kuru saskaņā ar Latvijas Republikas Ministru kabineta 2010.gada 28.decembra noteikumiem Nr.1234 „*Latvijas Nacionālā arhīva nolikums*” pārstāv Latvijas Nacionālā arhīva direktore Māra Sprūdža (turpmāk tekstā - ***Nomnieks***), no otras puses, un abi kopā turpmāk saukti Puses, vadoties no spēkā esošajiem Latvijas Republikas normatīvajiem aktiem, noslēdz šādu līgumu, turpmāk tekstā - ***Līgums***:

1. **LĪGUMA PRIEKŠMETS**
	1. Iznomātājs nodod un Nomnieks pieņem atlīdzības lietošanā nedzīvojamās telpas ar kopējo platību ......... m2, tostarp glabātavas telpa ar platību .............. m2, turpmāk tekstā – ***Telpas***, kas atrodas ēkā ............................... (*adrese*), ................................... (*kadastra numurs*), turpmāk tekstā - ***Ēka***.
	2. Telpas Nomnieks izmantos tikai normatīvajos aktos noteikto publisko funkciju veikšanai. Citādai ēkas izmantošanai nepieciešama Iznomātāja rakstiska atļauja.
	3. Iznomātājs apliecina, ka ir vienīgais Ēkas un Telpu īpašnieks, kura īpašuma tiesības nostiprinātas ................................. zemesgrāmatas nodalījumā (folijā) ar ............................... tiesas zemesgrāmatu nodaļas ............................................ (*datums*) lēmumu.
	4. Telpas tiek nodotas Nomniekam tādā stāvoklī, kādā tās ir nodošanas dienā un ir apzīmētas inventarizācijas plānā (Pielikums Nr.1).
	5. Pusēm kopīgi jāpārbauda Telpu stāvoklis un jānoformē to nodošana Nomniekam ar nodošanas - pieņemšanas aktu, kuru paraksta abas Puses.
	6. Iznomātājam par saviem finanšu līdzekļiem no nomas līguma izrietošās nomas tiesības saskaņā ar Ministru kabineta 2013. gada 29.oktobra noteikumiem Nr.1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” u. c. saistošiem normatīvajiem aktiem ir jānostiprina zemesgrāmatā 60 (sešdesmit) dienu laikā pēc līguma parakstīšanas, iesniedzot attiecīgu nostiprinājuma lūgumu zemesgrāmatā. Iznomātājam pēc nomas līguma darbības beigām par saviem finanšu līdzekļiem jānodrošina šī ieraksta dzēšana no zemesgrāmatas.
	7. Telpas ir nodrošinātas ar šādiem komunāliem un citiem pakalpojumiem:
	- apkure,
	- elektrība,
	- aukstais ūdens,
	- kanalizācija,
	- atkritumu izvešana,
	- iespēja pieslēgties interneta pakalpojumam.
	8. Telpās tiek nodrošināti šādi apsaimniekošanas pakalpojumi:
	- ēkas piegulošās teritorijas uzkopšana;
	- saimnieciski ikdienas telpu uzturēšanas darbi, pēc Nomnieka pieprasījuma, izņemot nepieciešamos materiālus (piem. spuldžu nomaiņa, un citi līdzvērtīgi saimnieciskie darbi);
	- tehniskā apsardze un ugunsdrošības trauksmes signalizācija, kas 24/7 monitoringa režīmā pieslēgtas apsardzes vadības centram.
2. **NOMNIEKA PIENĀKUMI**
	1. Nomnieks apņemas izmantot Telpas Līguma 1.2 punktā norādītajam mērķim.
	2. Nomniekam savlaicīgi jāmaksā nomas maksa par Telpu izmantošanu, komunālie maksājumi un apsaimniekošanas maksājumi saskaņā ar Līguma noteikumiem.
	3. Izmantojot telpas, Nomnieks apņemas ievērot drošības tehnikas noteikumus, ugunsdrošības noteikumus, kā arī telpu izmantošanas sanitāros noteikumus.
	4. Līguma termiņam beidzoties, vai, ja tā darbība tiek pārtraukta, Nomniekam jāatdod Iznomātājam Telpas labā stāvoklī, pieļaujot normālu to dabiskās nolietošanas pakāpi.
	5. Nomnieks apņemas uzturēt Telpas kārtībā visu Līguma darbības laiku.
	6. Nomnieks apņemas pie Telpām piederošo teritoriju uzturēt kārtībā – tīru un atbilstošu tādu vietu uzturēšanas sanitārajiem noteikumiem.
	7. Avāriju gadījumos nekavējoties informēt par tiem Iznomātāju un organizācijas, kas nodrošina attiecīgo komunikāciju apkopi. Sniegt Iznomātājam precīzas ziņas par Nomnieka pārstāvi, kurš Nomnieka vārdā pilnvarots rīkoties avāriju gadījumos, tostarp arī ārpus darba laika.
3. **NOMNIEKA TIESĪBAS**
	1. Nomnieka tiesības lietot Telpas rodas ar Telpu nodošanas brīdi Nomniekam saskaņā ar Līguma 1.4 punktu.
	2. Nomniekam ir tiesības uzstādīt Telpās iekārtas dokumentu saglabāšanai.
	3. Atstājot Telpas sakarā ar Līguma darbības termiņa beigām vai tā laušanu, Nomniekam ir tiesības paņemt līdzi sev piederošo īpašumu.
	4. Nomniekam ir tiesības netraucēti izmantot Ēkai piegulošo teritoriju.
4. **IZNOMĀTĀJA PIENĀKUMI**
	1. Iznomātājs apņemas līdz ar Līguma parakstīšanu nodot Nomniekam lietošanā Telpas ar visiem piederumiem, kas norādīti telpu nodošanas – pieņemšanas aktā.
	2. Līguma darbības laikā Iznomātājs nodrošina Nomniekam brīvu piekļuvi Telpām jebkurā diennakts laikā, kā arī apņemas nekādā veidā netraucēt Nomniekam izmantot Telpas Līguma 1.2 punktā minētajam mērķim.
	3. Līguma darbības laikā Iznomātājs apņemas nodrošināt Nomniekam Līguma 1.6 punktā minētos komunālos un citus pakalpojumus, 1.7. punktā minētos apsaimniekošanas pakalpojumus, kas nepieciešami Telpu pilnvērtīgai izmantošanai.
	4. Iznomātājs veic Telpu apsaimniekošanu un uzturēšanu atbilstoši spēkā esošajiem normatīvajiem aktiem, tajā skaitā Ministru kabineta 2016.gada 19.aprīļa Nr.238 “Ugunsdrošības noteikumi” prasībām.
	5. Līguma darbības laikā Iznomātājs apņemas novērst bojājumus, kas radušies Telpās un komunikācijās no Nomnieka neatkarīgu apstākļu dēļ.
	6. Līguma darbības termiņam beidzoties vai arī pēc Līguma laušanas, Iznomātājs apņemas pieņemt no Nomnieka Telpas saskaņā ar telpu nodošanas-pieņemšanas aktu.
	7. Ja tādu apstākļu dēļ, par kuriem Nomnieks nav atbildīgs, Telpu lietošana ir būtiski ierobežota, Iznomātājs apņemas veikt nomas maksas pārrēķinu, iepriekš to rakstiski saskaņojot ar Nomnieku.
	8. Apdrošināt Ēku un Telpas.
	9. Iznomātājs apliecina, ka Nomnieks var bez šķēršļiem izmantot Telpas saskaņā ar Līgumā minētajiem noteikumiem bez jebkāda veida pārtraukumiem vai traucējumiem no Iznomātāja puses.
5. **IZNOMĀTĀJA TIESĪBAS**
	1. Saņemt nomas maksu Līgumā noteiktajā kārtībā.
	2. Netraucējot Nomnieka normālu darbību, veikt Telpu apskati, iepriekš rakstiski saskaņojot apskates laiku ar Nomnieku.
	3. Līguma darbības beigās saņemt Telpas labā stāvoklī, pieļaujot normālu to dabiskās nolietošanas pakāpi.
6. **NORĒĶINU KĀRTĪBA**
	1. Nomas maksa par Telpu izmantošanu ir pastāvīga un tiek noteikta **...................... (........................... *summa vārdiem*) EUR** mēnesī saskaņā ar Telpu nomas piedāvājumu atlasē Iznomātāja piedāvāto cenu ............................ (..................... summa vārdiem) EUR par 1m2 mēnesī.
	2. Līguma 6.1 punktā noteiktā nomas maksas samaksa par kārtējo mēnesi tiek veikta līdz nākamā mēneša 15 (piecpadsmitajam) datumam saskaņā ar Iznomātāja izrakstītu rēķinu.
	3. Nomnieks maksājumus par Telpu nomu veic ar pārskaitījumu uz bankas kontu, kas norādīts Iznomātāja iesniegtajā rēķinā. Nomnieka maksājums tiek uzskatīts par izpildītu dienā, kad maksājuma uzdevums iesniegts izpildei bankā.
	4. Papildus Telpu nomas maksai Nomnieks maksā par apsaimniekošanas izdevumiem un komunālajiem pakalpojumiem atbilstoši faktiski patērētajam un saskaņā ar Iznomātāja izrakstītajiem rēķiniem kārtībā, kāda noteikta nomas maksas samaksai Līguma punktos 6.2 un 6.3.
	5. Nomas maksas aprēķins tiek uzsākts ar brīdi, kad telpas saskaņā ar Līguma 1.4 punktu ir nodotas Nomniekam.
	6. Savstarpējie norēķini Līguma laušanas gadījumos jāveic 30 (trīsdesmit) dienu laikā no Līguma laušanas dienas.
7. **LĪGUMA GROZĪŠANAS, PAPILDINĀŠANAS UN LAUŠANAS KĀRTĪBA**
	1. Līgumu var grozīt un/vai papildināt. Visi Līguma grozījumi un papildinājumi noformējami rakstveidā un pievienojami Līgumam un ir tā neatņemamas sastāvdaļas.
	2. Pusēm rakstiski vienojoties, Līgums var tikt izbeigts jebkurā laikā.
	3. Nomnieks ir tiesīgs, rakstiski informējot Iznomātāju vismaz 14 (četrpadsmit) dienas iepriekš, vienpusēji lauzt Līgumu, neatlīdzinot Iznomātājam zaudējumus, kas saistīti ar Līguma pirmstermiņa izbeigšanu, ja:
		1. ugunsgrēks vai cita no Nomnieka neatkarīga nelaimes gadījuma rezultātā Telpas kļūst nepiemērotas to turpmākai izmantošanai Līgumā paredzētajiem mērķiem;
		2. Iznomātājs nepilda viņam ar Līgumu uzliktās saistības; Līguma nepildīšana ir ļaunprātīga un dod Nomniekam pamatu uzskatīt, ka viņš nevar paļauties uz saistību izpildi nākotnē;
		3. Nomnieka tiesības lietot un rīkoties ar Telpām jebkādā veidā ierobežo valsts vai pašvaldību institūcijas, vai citas trešās personas.
	4. Līguma priekšlaicīgas izbeigšanas gadījumā Nomnieks neveic nekādus papildu maksājumus, kā arī Nomnieks pārtrauc nomas maksas un komunālo pakalpojumu samaksu no Telpu faktiskā atbrīvošanas brīža.
	5. Iznomātājs ir tiesīgs, rakstiski informējot Nomnieku vismaz 14 (četrpadsmit) dienas iepriekš, vienpusēji lauzt Līgumu, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja.
		1. Nomnieks ilgāk par 30 (trīsdesmit) dienām kavē nomas maksas un komunālo maksājumu termiņus;
		2. Nomnieks veic patvaļīgu telpu pārbūvi un maina to funkcionālo nozīmi;
		3. Nomnieks bez saskaņošanas ar Iznomātāju izmanto telpas citiem mērķiem, kā tas norādīts Līguma 1.2 punktā, vai arī izdod telpas apakšnomā.
8. **STRĪDU IZŠĶIRŠANAS KĀRTĪBA UN PUŠU ATBILDĪBA**
	1. Strīdus un domstarpības, kas Pusēm rodas Līguma izpildes gaitā, par Līgumu un tā izpildi Puses risina pārrunu ceļā, noformējot to rakstveidā un abpusēji parakstot.
	2. Ja strīdus un domstarpības nav iespējams atrisināt pārrunu ceļā, tie nododami izšķiršanai Latvijas Republikas tiesā Latvijas Republikas normatīvajos aktos noteiktajā kārtībā.
	3. Puses ir viena pret otru atbildīgas par Līguma saistību neizpildi, kā arī par otrai Pusei radītiem zaudējumiem saskaņā ar spēkā esošiem LR normatīvajiem aktiem.
	4. Ja kādu Iznomātāja darbības rezultātā Nomniekam tiek uzliktas soda sankcijas, par tām pilnā apjomā ir atbildīgs Iznomātājs.
9. **LĪGUMA DARBĪBAS TERMIŅŠ**
	1. Līgums stājas spēkā ar tā parakstīšanas brīdi un ir spēkā līdz 2031. gada ................................
	2. Pusēm rakstveidā vienojoties, līguma darbības termiņš var tikt pagarināts.
10. **CITI NOTEIKUMI**
	1. Puses apliecina, ka ievēros otras Puses tiesības uz fiziskās personas datu aizsardzību un apstrādi saskaņā ar spēkā esošajiem tiesību aktiem: Eiropas Parlamenta un padomes 2016.gada 27.aprīļa Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula), un Latvijas Republikas normatīvajiem aktiem.
	2. Visus jautājumus, kas nav regulēti Līgumā, Puses risina atbilstoši spēkā esošajiem Latvijas Republikas normatīvajiem aktiem.
	3. Līguma izpildi koordinējošā persona no Nomnieka puses ir LNA Alūksnes zonālā valsts arhīva direktore Iveta Arbidāne, tālrunis: 28802804, e-pasts: Iveta.Arbidane@arhivi.gov.lv.
	4. Līguma izpildi koordinējošā persona no Iznomātāja puses ir .......................................................................................................................................................
	5. Līguma 10.3 un 10.4 punktos noteiktās Pušu kontaktpersonas ir tiesīgas attiecīgās Puses vārdā parakstīt pieņemšanas – nodošanas aktus, defektu aktus un citus dokumentus, kā arī risināt citus ar Līguma izpildi saistītus organizatoriskus jautājumus.
	6. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
	7. Līgums ir sastādīts latviešu valodā uz četrām lapām divos eksemplāros, abiem Līguma eksemplāriem ir vienāds juridiskais spēks. Viens eksemplārs tiek glabāts pie Iznomātāja, bet otrs – pie Nomnieka.
11. **PUŠU REKVIZĪTI UN PARAKSTI**

|  |  |
| --- | --- |
| **Pasūtītājs** | **Izpildītājs** |
| ***Latvijas Nacionālais arhīvs*** |  |
| Adrese: Šķūņu iela 11, Rīga, LV-1050 |  |
| Vienotais reģistrācijas Nr. 90009476367 |  |
| Tālrunis: 20043706 |  |
| E-pasts: lna@arhivi.gov.lv |  |
| Tīmekļa vietne: [www.arhivi.gov.lv](http://www.arhivi.gov.lv) |  |
| Bankas rekvizīti: Valsts kase |  |
| Konts Nr. LV53TREL2220663003000 |  |
|  |  |
| ***Direktore Māra Sprūdža*** |  |

1. Papildu skaidrojošo informāciju var pievienot kā pielikumus pretendenta piedāvājumam. [↑](#footnote-ref-1)
2. Nomas maksā ietilpst visas ar telpu apsaimniekošanu un uzturēšanu saistīto pakalpojumu izmaksas, tostarp ēkas apdrošināšana, kā arī visi ar telpas apsaimniekošanu un uzturēšanu saistītie nodokļi un nodevas, izņemot PVN. [↑](#footnote-ref-2)
3. paredzētais nomas līguma darbības termiņš ir uz 3 (trīs) gadiem, orientējoši līdz 2022.gada 1.decembrim. [↑](#footnote-ref-3)
4. Ibid. [↑](#footnote-ref-4)
5. Paraksta pretendenta paraksttiesīgā amatpersona vai pretendenta atbilstoši pilnvarotā persona (tiesiskais pamats pārstāvībai, ja nepieciešams, norādīts Pretendenta piedāvājuma 2.punktā, kā arī piedāvājumam tiek pievienota pilnvara, ja pārstāvis darbojas uz pilnvaras pamata). [↑](#footnote-ref-5)